
SR 5 e 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă ie ! 
Slavă Ţie, Dumnezeul nostru, Slavă ie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi Slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ţie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Și S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Tropar: Pe de Dumnezeu înţelepţita, fericita maică Matrona, a ținutului Tula în- 
florire şi a oraşului Moscova slăvită podoabă s-o lăudăm acum noi, credincioşii. 
Căci lumina zilei necunoscând, cu lumina lui Hristos s-a luminat şi cu darul 
înainte-vederii şi al vindecării s-a îmbogăţit. Pribeagă şi străină pe pământ fiind, în 
Împărăţia Cerurilor, în faţa Tronului lui Dumnezeu stă şi se roagă pentru sufletele 
noastre. 


Condac: Slujirii lui Hristos încă din pântecele mamei fiind aleasă, cuvioasă 
Matrona, pe drumul scârbelor şi al tristeţii urmând, credinţă tare şi cuvioşie arătând, 
lui Dumnezeu i-ai plăcut pentru aceasta, pomenirea ta cinstind, te rugăm: ajută-ne 
în dragostea lui Dumnezeu Să Stăruim, fericită maică. 


Mărimuri: Mărimu-te pe tine, Sfântă cuvioasă maică Matrona şi cinstim sfântă 
pomenirea ta, căci te rogi pentru noi lui Hristos Dumnezeul nostru. 


Condacele şi icoasele 


Condacul 1 

Din scutece de Duhul lui Dumnezeu fiind aleasă, fericită maică Matrona, orbirea şi 
neputinţa trupească pentru curăția duhovnicească de la Dumnezeu primind cu darul 
înainte vederii şi al minunilor te-ai îmbogăţit. Pentru aceasta şi noi, cu mulţumire, 
cunună de laudă îți aducem, cântând: Bucură-te, cuvioasă maică Matrona, caldă 
rugătoare lui Dumnezeu pentru noi! 


Icosul 1 

Înger în trup te-ai arătat pe pământ, fericită Matrona, împlinind voia lui Dumnezeu. 
Căci din naştere în orbire trupească ai fost, însă Dumnezeu, înţelepţindu-i pe cei 
orbi şi iubindu-i pe cei cuvioşi, a luminat ochii tăi duhovniceşti, ca să slujeşti 
oamenilor şi lucrurile lui Dumnezeu să se arate prin tine. lar noi cu dragoste îţi 
cântăm ţie acestea: 

Bucură-te, din pruncie de Dumnezeu fiind aleasă; 

Bucură-te, din scutece cu harul Sfântului Duh fiind însemnată; 

Bucură-te, din copilărie cu darul minunilor fiind îmbogăţită; 

Bucură-te, cu înţelepciune de la Dumnezeu fiind înzestrată; 

Bucură-te, cu gândul voia lui Dumnezeu ai aflat; 

Bucură-te, că pe înţelepţi veacului orbi la minte ai ruşinat; 

Bucură-te, că sufletele rătăcite la Dumnezeu le întorci; 

Bucură-te, că scârbele şi necazurile le alini; 

Bucură-te, cuvioasă maică Matrona, caldă rugătoare lui Dumnezeu pentru noi! 


Condacul 2 

Văzând oamenii şi preotul când te-ai botezat, fericito, un stâlp de fum minunat 
înălțându-se deasupra capului tău şi simțind mirosul bine plăcut, se minunau, ce va 
deveni acest prunc, cântând lui Dumnezeu: Aliluia! 


Icosul 2 


Minte având luminată, slujitorul lui Dumnezeu Vasile a aflat că cea botezată de el 
este vasul ales al lui Dumnezeu şi pe tine, cuvioasă Matrona, sfântă te-a numit. lar 
noi din tot cugetul nostru îți aducem laudele acestea: 

Bucură-te, ceea ce în cristelniţă harul Sfântului Duh ai primit; 

Bucură-te, ceea ce pe trupul tău crucea întipărită ai avut; 

Bucură-te, rugătoare, de la Dumnezeu oamenilor dăruită; 

Bucură-te, lumină arzătoare ce în faţa lui Dumnezeu luminezi; 

Bucură-te, ceea ce cu darul facerii de minuni Dumnezeu pe pământ te-a slăvit; 
Bucură-te, ceea ce cu cunună neveştejită de la Dumnezeu în cer te-ai împodobit; 
Bucură-te, că prin mila lui Dumnezeu pe cei păcătoşi i-ai ridicat; 

Bucură-te, că din izvorul apei celei vii pe cei însetaţi i-ai adăpat,; 

Bucură-te, cuvioasă maică Matrona, caldă rugătoare lui Dumnezeu pentru noi! 


Condacul 3 

Puterea harului lui Dumnezeu simțind încă din pruncie, fericită Matrona, către 
sfintele icoane te îndreptai şi cu inima curată şi cu buzele de prunc, laudă lui 
Dumnezeu înălţai, cântând: Aliluia! 


Icosul 3 

Având din copilărie darul înainte-vederii, fericită maică, inimile ascunse celor ce 
veneau la tine cunoscând şi viitorul ca pe cele de faţă spunând, pe mulți pe calea 
mântuirii i-ai îndreptat. Pentru aceasta pe Dumnezeu cel ce a înţelepțit orbii îl prea 
mărim, cântând ţie acestea: 

Bucură-te, a Domnului străvăzătoare; 

Bucură-te, a păcatelor ascunse văditoare; 

Bucură-te, celor întristaţi cu sufletul, luminată povăţuitoare; 

Bucură-te, celor rătăciţi, milostivă călăuzitoare; 

Bucură-te, stea, celor credincioşi calea arătând; 

Bucură-te, lumină, în întunericul veacului acestuia luminând; 

Bucură-te, unului Dumnezeu slujitoare; 

Bucură-te, a uneltirilor diavoleşti cu darul Sfântului Duh pierzătoare; 

Bucură-te, cuvioasă maică Matrona, caldă rugătoare lui Dumnezeu pentru noi! 


Condacul 4 

Viforul nedumeririlor şi al tulburărilor despre minunile tale în oameni răspân- 
dindu-se, maică fericită, şi aceştia pe care i-ai îndreptat spre Dumnezeul cel minu- 
nat întru sfinţii Săi, prea mărindu-te şi lăudându-te, lui Dumnezeu cu mulţumire au 
cântat: Aliluia! 


Icosul 4 


Auzind oamenii, maică Matrona, că aduci ajutor în boli sufleteşti şi trupeşti, la tine 
vin cu nădejde şi primind sfat bineplăcut şi vindecare, îi mulţumesc lui Dumnezeu, 
cântând ţie: 

Bucură-te, că pe cei bolnavi şi suferinzi îi primeşti; 

Bucură-te, că pace sufletelor îndurerate dăruieşti; 

Bucură-te, celor în rătăcire fiind îndreptătoare; 

Bucură-te, a evlaviei învăţătoare; 

Bucură-te, a necazurilor noastre alinare; 

Bucură-te, în scârbe mângâietoare; 

Bucură-te, doctorul cel fără de arginţi; 

Bucură-te, a oricăror neputinţe tămăduitoare; 

Bucură-te, cuvioasă maică Matrona, caldă rugătoare lui Dumnezeu pentru noi! 


Condacul 5 

Ca o stea dumnezeiască ai răsărit, maică fericită Matrona, în zilele grele în Patria 
noastră, căci ca o nouă mărturisitoare, jugul lui Hristos cu îndrăzneală şi fără frică 
toată viaţa ai purtat şi cu harul lui Dumnezeu fiind întărâtă, ai dat celor nedumeriţi 
povăţuire, celor slabi şi bolnavi vindecare, tuturor celor ce cu mulţumire cântă lui 
Dumnezeu: Aliluia! 


Icosul 5 

Văzând mulți oameni ruşi minunile şi vindecările date de harul lui Dumnezeu prin 
tine: celor şchiopi - umblare, celor slabi şi nemişcaţi - vindecare, celor îndrăciţi - a 
duhurilor rele alungare, îndreptându-ne către tine, maică, ca şi către un izvor 
nesecat, din care adăpându-ne cu nesaţ, cu inima smerită, strigăm ţie acestea: 
Bucură-te, din pruncie pe calea mântuirii fiind chemată; 

Bucură-te, cuvioasă, de Dumnezeu nouă dăruită; 

Bucură-te, tămăduitoare ce bolile noastre le vindeci; 

Bucură-te, în nevoile noastre, grabnică ajutătoare; 

Bucură-te, ceea ce cu sfaturi folositoare de suflet ne povăţuieşti; 

Bucură-te, ceea ce nedumeririle noastre degrabă le limpezeşti; 

Bucură-te, ceea ce duhurile necurate de la om le alungi; 

Bucură-te, ceea ce de toată răutatea cu rugăciunile tale ne aperi; 

Bucură-te, cuvioasă maică Matrona, caldă rugătoare lui Dumnezeu pentru noi! 


Condacul 6 

Vestitorul sfinţeniei şi al cuvioşeniei vieţii tale, fericită maică, s-a arătat Sfântul şi 
cuviosul părinte loan din Kronstadt, când te-a văzut în biserică şi te-a numit 
moştenitoarea sa şi al optulea stâlp al Rusiei. lar toţi cei ce au auzit acestea l-au 
lăudat pe Dumnezeu, înălțând Lui cântarea: Aliluia! 


Icosul 6 

Aprinde cu rugăciunile tale, maică Matrona, lumina harului lui Dumnezeu în 
inimile ce nu l-au aflat pe Dumnezeu şi cu multe păcate pe EI L-au supărat. Căci, 
văzând minunile săvârşite de tine, mă îndrept către Dumnezeu, cântându-ți: 
Bucură-te, ceea ce cu faptele tale pe Dumnezeu L-ai slăvit; 

Bucură-te, ceea ce slava lui Dumnezeu ne-ai arătat; 

Bucură-te, ceea ce pe calea cea dreaptă pe necredincioşi i-ai îndreptat, 

Bucură-te, ceea ce întinăciunea păcatelor cu rugăciunile tale ai curăţat; 

Bucură-te, că la pocăință ne-ai îndemnat; 

Bucură-te, că lui Dumnezeu pentru toate să-i mulțumim ne-ai povăţuit; 

Bucură-te, că biserica lui Dumnezeu s-o iubim ne-ai învăţat; 

Bucură-te, ceea ce în ograda bisericii oile cele risipite ai adunat; 

Bucură-te, cuvioasă maică Matrona, caldă rugătoare lui Dumnezeu pentru noi! 


Condacul 7 

Vrând Preasfintei noastre Stăpâne, Maicii Domnului, să-i placi, maică Matrona, 
ai poruncit oamenilor să zugrăvească prea cinstitul chip al Ei, numit 

e ever şi în biserica lui Dumnezeu să-l aşezi, ca toţi cei ce privesc chipul 
luminat al prea curatei, cu umilinţă, s-o laude, iar lui Dumnezeu să cânte: 
Aliluia! 


Icosul 7 

O nouă apărătoare, rugătoare şi mijlocitoare către Domnul ni te-a dăruit în anii grei 
tuturor ruşilor, căci mulţi s-au îndepărtat de Sfânta Biserică, însă tu, maică, pe cei 
necredincioşi şi rătăciţi îi învăţai cu fapta şi cu cuvântul, arătându-le minuni de la 
Dumnezeu. De aceea îți cântăm ţie acestea: 

Bucură-te, pentru ţara noastră rusească neîncetată nevoitoare; 

Bucură-te, pentru mântuirea noastră mijlocitoare; 

Bucură-te, al Dumnezeului Drept Judecător îmblânzire; 

Bucură-te, celor bolnavi şi jigniţi ocrotire; 

Bucură-te, celor neputincioşi şi deznădăjduiţi ajutătoare; 

Bucură-te, împotriva duhurilor rele neincetată luptătoare; 

Bucură-te, căci tremură în faţa ta diavolii; 

Bucură-te, căci se bucură pentru tine îngerii şi oamenii; 

Bucură-te, cuvioasă maică Matrona, caldă rugătoare lui Dumnezeu pentru noi! 


Condacul 8 

Pe cei puţin credincioşi şi nechibzuiți i-ai minunat, cum, oarbă din naştere fiind, 
vezi şi cunoşti nu numai cele din prezent, ci şi cele viitoare, nevăzând ei puterea lui 
Dumnezeu ce lucrează în neputinţele oamenilor. Pentru aceasta şi noi, fericită 


maică, înţelepciunea lui Dumnezeu în tine văzând, îi cântăm lui Dumnezeu: Ali- 
luia! 


Icosul 8 

Toate supărările şi jignirile, prigonirile şi mustrările ai răbdat, fericită maică, însă 
nu te-ai tânguit, ci pentru toate lui Dumnezeu ai mulțumit. Cu aceasta învăţându-ne 
noi cu răbdare să ne purtăm crucea, îţi aducem laudele acestea: 

Bucură-te, ceea ce în rugăciune neîncetată stăruiai; 

Bucură-te, ceea ce duhurile rele cu post şi rugăciune le alungai; 

Bucură-te, ceea ce pacea binecuvântată dobândeai; 

Bucură-te, ceea ce cu dragostea ta pe mulţi îi mântuiai,; 

Bucură-te, ceea ce prin viaţa ta oamenilor ai slujit, 

Bucură-te, că şi după moarte pe oameni neîncetat îi ajuţi; 

Bucură-te, ceea ce acum rugăminţile noastre le asculţi; 

Bucură-te, că pe cei ce se încred în tine nu-i părăseşti; 

Bucură-te, cuvioasă maică Matrona, caldă rugătoare lui Dumnezeu pentru noi! 


Condacul 9 
Toate necazurile şi durerile le-ai răbdat, maică Matrona, neîncetat luptând cu 
puterile întunericului, uneltirile şi vicleniile lor vădind şi pe diavoli din îndrăciţi 


alungând, până la sfârşitul vieţii pe cei îndureraţi, bolnavi şi întristaţi i-ai ajutat, 
pururea cântând lui Dumnezeu: Aliluia! 


Icosul 9 

Ritorii cei mult grăitori nu vor putea cu vrednicie să-ţi prea mărească sfânta ta viaţă 
şi minunile tale cele cu puterea lui Dumnezeu de tine săvârşite, sfântă maică. Însă 
noi, dorind pe Dumnezeu cu psalmi să-l lăudăm şi îndemnați de iubire curată, 
îndrăznim să cântăm acestea: 

Bucură-te, ceea ce calea cea strâmtă şi poarta îngustă ai ales; 

Bucură-te, ceea ce cu multe fapte bune te-ai luminat; 

Bucură-te, ceea ce toate cele stricăcioase din viaţă le-ai lepădat; 

Bucură-te, ceea ce cu cununa smereniei te-ai împodobit; 

Bucură-te, ceea ce după Evanghelie, ca pasările cerului, pe pământ ai locuit; 
Bucură-te, ceea ce Fiului, ce nu avea unde să-şi plece capul, i-ai urmat; 

Bucură-te, ceea ce acum în lăcaşurile Raiului te desfătezi; 

Bucură-te, ceea ce pe noi, păcătoşii, către tine rugându-ne, nu ne laşi; 

Bucură-te, cuvioasă maică Matrona, caldă rugătoare lui Dumnezeu pentru noi! 


Condacul 10 


Dorind să-i scapi pe mulţi de suferinţele trupeşti şi de bolile sufleteşti, cuvioasa lui 
Dumnezeu, toată noaptea petreceai în rugăciune, rugându-te pentru ajutorul şi 
întărirea lor Domnului nostru lisus Hristos, cântându-i: Aliluia! 


Icosul 10 

Zid şi acoperământ erai în timpul vieţii tale, fericită maică, tuturor celor ce alergau 
la tine şi după moarte nu încetezi să mijloceşti înaintea lui Dumnezeu pentru cei ce 
cu credință vin la mormântul tău. Pentru aceasta, auzindu-ne pe noi, păcătoşii, 
îndureraţi şi de multe necazuri fiind stăpâniţi şi nădăjduind toţi în ajutorul rugă- 
ciunilor tale, îţi cântăm: 

Bucură-te, celor jigniţi grabnică apărătoare; 

Bucură-te, celor săraci mângâiere; 

Bucură-te, a căsătoriei cinstite ocrotitoare; 

Bucură-te, celor certaţi împăcare; 

Bucură-te, celor judecaţi pe nedrept apărătoare; 

Bucură-te, şi a celor vinovaţi faţă de judecata lumească către Dumnezeu milostivă 
mijlocitoare; 

Bucură-te, celor fără casă adăpostire; 

Bucură-te, tuturor celor ce te cheamă în ajutor ocrotire; 

Bucură-te, cuvioasă maică Matrona, caldă rugătoare lui Dumnezeu pentru noi! 


Condacul 11 

Cântare îngerească auzeai, cinstită maică Matrona, încă pe pământ fiind. Învaţă- 
ne şi pe noi, nevrednicii, cum trebuie să-L sSlăvim pe Dumnezeu, cel Slăvit în 
Treime, pe Tatăl, pe Fiul şi pe Sfântul Duh, căruia oştirile cereşti într-un glas îi 
cântă: Aliluia! 


Icosul 11 

Cu lumina strălucitoare luminează viaţa ta, fericită Matrona, gonind întunericul 
lumii acesteia deşarte şi ne atrage sufletele noastre: ca şi noi cu razele harului lui 
Dumnezeu să ne luminăm şi calea plină de scârbe a acestei vieţi trecătoare să o 
trecem şi în Împărăţia Cerurilor să ajungem, unde tu, maică, acum te desfătezi, 
auzind glasul nostru către tine, strigând: 

Bucură-te, lumina lui Dumnezeu pururea arzătoare; 

Bucură-te, mărgăritar scump, cu strălucirea sfinţeniei tale luminându-ne; 

Bucură-te, floare bine mirositoare, ce mireasma Duhului Sfânt o răspândeşti; 
Bucură-te, piatră a credinţei, care pe cei slabi de fire în evlavie îi întăreşti; 
Bucură-te, stea prea strălucită, ce calea dreaptă ne-o arăţi; 

Bucură-te, luptătoare neînfricată a lui Hristos, ce cu sabia rugăciunii armatele 
demonilor înspăimânţi; 


Bucură-te, căci ai avut o viaţă sfântă şi curată; 
Bucură-te, căci în faţa lui Dumnezeu ai avut o moarte cinstită; 
Bucură-te, cuvioasă maică Matrona, caldă rugătoare lui Dumnezeu pentru noi! 


Condacul 12 

Harul lui Dumnezeu din belşug încă din scutece ai primit, maică fericită, care a fost 
cu tine toată viaţa. Credem neclintit că şi după moarte acest har e cu tine. Pentru 
aceasta, căzând la tine, ne rugăm: nu ne lăsa pe noi, călători încă pe pământ, lipsiţi 
de ajutorul şi ocrotirea ta, rugându-L pe Dumnezeu să ne miluiască pe toți cei ce-l 
cântăm: Aliluia! 


Icosul 12 

Cântăm minunile tale cele multe, maică Matrona, îl lăudăm pe Dumnezeu care te-a 
dăruit oraşului Moscova şi Patriei noastre, în zilele grele şi de prigoană, pe tine, 
stâlpul neclintit al evlaviei şi credinţei. Şi acum, maică fericită, cu inimă recuno- 
scătoare îți cântăm ţie acestea: 

Bucură-te, ceea ce pacea lui Hristos în suflet ai dobândit; 

Bucură-te, ceea ce pentru lume jertfă lui Dumnezeu te-ai adus; 

Bucură-te, ceea ce în trup neputincios puterea harului dumnezeiesc ai arătat; 
Bucură-te, ceea ce la aflarea cinstitelor tale moaşte mila lui Dumnezeu ne-ai arătat; 
Bucură-te, a cetei sfinţilor din Moscova minunată înflorire; 

Bucură-te, a oraşului Moscova prea slăvită podoabă; 

Bucură-te, pentru Patria noastră înaintea lui Dumnezeu neîncetată rugătoare; 
Bucură-te, la pocăință şi rugăciune pentru ţara Rusiei îndemnare; 

Bucură-te, cuvioasă maică Matrona, caldă rugătoare lui Dumnezeu pentru noi! 


Condacul 13 (de trei ori) 

O fericită maică, ascultă această cântare de laudă pe care ţi-o aducem ţie şi cere 
pentru noi de la Domnul nostru lisus Hristos iertarea păcatelor, sfârşit bun creş- 
tinesc şi răspuns bun la înfricoşătoarea Lui judecată, ca să ne invrednicim şi noi în 
lăcaşurile Raiului să slăvim Sfânta Treime, cântând: Aliluia! 


Apoi se zice iarăşi: 


Icosul 1 

Înger în trup te-ai arătat pe pământ, fericită Matrona, împlinind voia lui Dumnezeu. 
Căci din naştere în orbire trupească ai fost, însă Dumnezeu, înţelepţindu-i pe cei 
orbi şi iubindu-i pe cei cuvioşi, a luminat ochii tăi duhovniceşti, ca să slujeşti 
oamenilor şi lucrurile lui Dumnezeu să se arate prin tine. lar noi cu dragoste îţi 
cântăm ţie acestea: 


Bucură-te, din pruncie de Dumnezeu fiind aleasă; 

Bucură-te, din scutece cu harul Sfântului Duh fiind însemnată; 

Bucură-te, din copilărie cu darul minunilor fiind îmbogăţită; 

Bucură-te, cu înţelepciune de la Dumnezeu fiind înzestrată; 

Bucură-te, cu gândul voia lui Dumnezeu ai aflat; 

Bucură-te, că pe înţelepţi veacului orbi la minte ai ruşinat; 

Bucură-te, că sufletele rătăcite la Dumnezeu le întorci; 

Bucură-te, că scârbele şi necazurile le alini; 

Bucură-te, cuvioasă maică Matrona, caldă rugătoare lui Dumnezeu pentru noi! 


Condacul 1 

Din scutece de Duhul lui Dumnezeu fiind aleasă, fericită maică Matrona, orbirea şi 
neputinţa trupească pentru curăția duhovnicească de la Dumnezeu primind cu darul 
înainte vederii şi al minunilor te-ai îmbogăţit. Pentru aceasta şi noi, cu mulţumire, 
cunună de laudă îți aducem, cântând: Bucură-te, cuvioasă maică Matrona, caldă 
rugătoare lui Dumnezeu pentru noi! 


După aceea zicem această: 


Rugăciune 


O, fericită maică Matrona, cu sufletul în cer, în fața Tronului lui Dumnezeu stând, 
iar cu trupul pe pământ odihnind şi cu binefacere de sus înzestrată multe minuni 
săvârşind. Coboară ochii tăi milostivi spre noi, păcătoşii, cei ce în scârbe, dureri şi 
păcate viaţa ne-o petrecem, alină-ne pe noi, cei deznădăjduiţi, vindecă-ne de bolile 
noastre cumplite pe care pentru păcatele noastre de la Dumnezeu le primim; 
izbăveşte-ne de mulțimea necazurilor şi a primejdiilor, roagă-L pe Domnul nostru 
lisus Hristos să ne ierte toate păcatele şi fărădelegile pe care din tinerețile noastre şi 
până acum le-am săvârşit, ca primind cu rugăciunile tale binefacere şi mare milă, să 
slăvim pe Dumnezeu cel Unul în Treime, pe Tatăl, pe Fiul şi pe Sfântul Duh, acum 
şi pururea şi în vecii vecilor. Amin. 


SR 5 e 


Sfânta Matrona s-a născut în anul 1881, în satul Sebino din ţinutul rusesc Tula. 
Părinţii ei, Dimitrie şi Natalia, ţărani foarte evlavioşi şi cinstiţi, au dus o viaţă foarte 
modestă alături de cei patru copii ai lor, Matrona fiind cea mai mică, dobândită pe 
când părinţii nu mai erau tineri. Până să o nască, mama se gândea să o ducă la orfe- 
linat, însă la scurt timp 1 s-a arătat în vis o pasăre albă cu chip de om şi cu ochii în- 
chişi, aşezată pe mâna ei dreaptă. Luând visul acesta drept semn de mustrare, 
femeia temătoare de Dumnezeu a renunţat să-şi mai lase copila la orfelinat. Deşi s- 
a născut fără vedere, mama sa a iubit-o nespus de mult. 


Încă de la început Dumnezeu a dorit să descopere pe vasul Său cel ales; în vremea 
afundării în apa Botezului, s-a văzut un nor de tămâie cu bună mireasmă ridicându- 
se din cristelniță. Mai mult, pe pieptul pruncei se putea vedea o ridicătură în semnul 
crucii. Miercurea şi vinerea nu se alăpta, ci dormea toată ziua. 


Intrucât din naştere era lipsită de vedere, copiii adesea o batjocoreau, pricină pentru 
care încă din copilărie se ferea de oameni, încetând să mai iasă din casă şi dăruin- 
du-se rugăciunii şi cugetării la cele dumnezeieşti. 


Locuind în apropierea bisericii satului, mergea la toate slujbele, stând neclintită şi 
învățând cu timpul toate cântările. Chiar dacă îi lipsea vederea cea din afară, vede- 
rea cea duhovnicească a făcut-o să iubească nespus de mult icoanele, astfel că în 
camera sa întregul perete de sus până jos era plin de icoane în faţa cărora ardeau 
neîncetat candele şi dinaintea cărora se ruga îndelungate ceasuri, cuprinzând în 
inima sa de copil întreaga lume. 


Pe când avea 6-7 ani, s-au arătat darurile duhovniceşti primite de la Dumnezeu, 
prin care putea vedea limpede gândurile şi păcatele oamenilor. Datorită purtării de 


grijă a boierului satului, Sfânta Matrona a făcut pelerinaje la Kiev, Moscova şi 
Sankt Petersburg. 


Acolo, intrând în Catedrala unde slujea Sfântul loan de Kronstadt, acesta a po- 
runcit ca poporul să se dea la o parte şi să îi facă loc tinerei Matrona, pe atunci de 
numai 14 ani, numind-o „al optulea stâlp al Rusiei”, cuvinte prin care o arăta ca una 
dintre puţinii rugători pentru patria care avea să fie cuprinsă de persecuția ateistă 
bolşevică. 


Pe când avea 17 ani, Sfânta Matrona nu a mai putut merge. Din acea clipă a stat tot 
restul vieții mai mult întinsă pe pat, dăruindu-se cu mai multă osârdie rugăciunii, 
postirii şi mângâierii celor ce veneau la ea. Curând au sosit vremuri grele şi tulburi 
peste Rusia: revoluţia, confiscarea pământurilor şi foametea. 


In anul 1925, pe când avea 40 de ani, sfânta a venit în Moscova, locuind pe rând în 
diferite case ale creştinilor, dar fără a se înregistra oficial, întrucât era căutată 
pentru a fi arestată. 


Vieţuind aproape trei decenii în capitala Rusiei, ea a fost o mare rugătoare, să- 
vârşind acea slujire duhovnicească, prin care a întors pe calea mântuirii mulțime de 
oameni. 


La ea veneau zilnic oameni pentru a primi izbăvire de mâhniri şi necazuri, dar şi 
vindecare de boli. Fericita îi liniştea, îi mângâia pe cap, îi însemna cu sfânta cruce 
şi le spunea cuvinte de încurajare ori se ruga pentru ei. Povăţuirile fericitei arătau 
însemnătatea discreţiei şi a smereniei. 


Indemna pe credincioşi, ca, atunci, când merg la preot sau duhovnic pentru sfat, să 
se roage ca Domnul să-l înţelepţească, încât să primească îndrumarea potrivită şi să 
evite a merge de la un preot la altul. 


Pe cei foarte râvnitori îi povăţuia să nu se deosebească de ceilalţi oameni printr-o 
înfăţişare exterioară aparte. Ținea mult la purtarea răbdătoare în necazuri. 


Sfătuia ca, la slujbe, privirea să nu caute spre nimeni, ochii să fie închişi sau în- 
dreptaţi către o icoană din biserică. 


Sfânta a primit oamenii credincioşi care o căutau pentru sfat şi mângâiere sufle- 
tească, până la sfârşitul vieţii, cu totul dezinteresată de vreun avantaj material. 


În ultimele zile de suferinţă, a fost spovedită de duhovnic şi a primit cu smerenie 
Sfintele Taine. 


La 2 mai 1952, s-a mutat în lăcaşurile cele de sus, iar la 8 martie 1998, au fost 
descoperite moaştele sale nestricate, răspândind bună mireasmă, care au fost aşe- 
zate în mănăstirea Acoperământul Maicii Domnului din Moscova. 


La 2 mai 1999, fericita Matrona a fost trecută în rândul sfinţilor de Biserica Rusiei, 
cinstirea sa răspândindu-se apoi în lumea întreagă, datorită mulţimii de minuni 
săvârşite credincioşilor. 


Extras din cartea: Viaţa, Acatistul şi Paraclisul Sfintei Matrona de la Moscova 


Câteva minuni ale fericitei maicii Matrona 


La vârsta de paisprezece ani ajunge, însoţită de o prietenă, în catedrala Sfântului 
Andrei, unde slujea După încheierea slujbei, Sfântul 
a rugat lumea adunată să îi facă loc Matronei adresându-i acesteia chemarea: 
“Matronuska, vino-vino la mine! lată vine schimbul meu — al optulea stâlp al 
Rusiei”. 


RX 
Sfânta Matrona a prevăzut venirea revoluției bolşevice ( “vor jefui, vor distruge 


bisericile şi vor prigoni pe mulți”) şi intrarea Rusiei în cel de-al doilea război 
mondial. 


În 1925 se mută la Moscova. Datorită lucrării ei duhovniceşti, pe care o va face aici 
timp de treizeci de ani, comuniştii vor căuta să o aresteze. Fără succes, însă: “Se 
mai povesteşte că, întrucât prevedea cu duhul neplăcerile, Matrona părăsea anumite 
case în grabă întotdeauna în ajunul venirii la ea a miliției, deoarece locuia fără viză. 
Erau timpuri grele şi oamenilor le era frică să o treacă în cartea de imobil. Astfel, 
ea s-a salvat de la represiuni nu numai pe sine, ci şi pe gazdele care o adăposteau”. 


XR 3 ok 


“Odată a venit un militar s-o aresteze pe Matrona, dar ea i-a spus: 


EI a ascultat-o. A plecat acasă: soţia lui se arsese la lampa de gaz. A reuşit s-o ducă 
la spital. 


A doua zi, când s-a dus la serviciu, a fost întrebat: “Ei, ai arestat-o pe oarbă?” 


“ Pe oarbă n-o voi aresta niciodată, a răspuns el”. 


XR e 


Cartea abundă în mărturii despre darurile Sfintei. 


Z.V.Jdanova povesteşte: “Măicuţa era cu desăvârşire analfabetă, dar în acelaşi timp 
ştia totul. 


În 1946 trebuia să-mi susţin proiectul de diplomă “Ministerul flotei militare” (pe 
atunci îmi făceam studiile la Institutul de arhitectură din Moscova). Îndrumătorul 
meu, nu înţeleg de ce, mă persecuta tot timpul. În decurs de cinci luni nu m-a con- 
sultat nici o dată, fiind hotărât să mă “pice”. Cu două săptămâni înainte de examen 
mi-a spus: “Mâine va veni comisia şi va confirma netemeinicia lucrării dumnea- 
voastră!” 


Am venit acasă plângând: tata era arestat şi nimeni nu mă putea ajuta, mama se afla 
în întreţinerea mea şi singura şansă era să-mi susţin proiectul ca să pot lucra. 


Maica m-a ascultat şi mi-a spus: INISIIIIIIO; NOI STASI ROCII DIS oi 


De-abia am putut să aştept până seara şi iată că îmi spune măicuţa: 


Eram uluită de vedenia ei. Dimineaţa am sosit la institut, am aplicat pe proiect cal- 
culele şi cu tuş maro am făcut toate corecturile. La ora 10 a sosit comisia. Imi ana- 
lizează proiectul şi-mi spune: "Dar proiectul e reuşit, arată excelent. Susţineţi-l!”. 


Sfânta Matrona era şi o foarte bună sfătuitoare: “Vindecând bolnavii, maica le ce- 
rea credinţă în Dumnezeu şi îndreptarea de la păcat a vieţii. 


Astfel, pe o femeie care venise la ea a întrebat-o dacă într-adevăr crede că Dumne- 
zeu 0 va vindeca. 


Alteia, bolnavă de epilepsie, îi spunea să nu lipsească de la nici o Liturghie şi la fie- 
care să se spovedească şi să se împărtăşească cu Sfintele Taine ale lui Hristos. 


Pe cei ce duceau viaţă de concubina] îi binecuvânta să se cunune în biserică. 


Tuturor le cerea să poarte neapărat cruce la gât”. 

